ปวดๆท้องแบบนิดเดียวขวาบ้างซ้ายบ้างช่วงล่างๆท้องไม่ได้ปวดมากค่ะปวดเหมือนปวดน้อยๆแต่ปวดๆหายๆค่ะเป็นอะไรหรอคะส่วนตัวเป็นคนที่ตกขาวเยอะอยู่แล้วเลยไม่ค่อยเเน่ใจว่ามีอะไรผิดปกติมั้ยตกขาวเป็นสีใสๆค่ะแต่เยอะ
สวัสดีค่ะ อาการปวดท้องน้อยเล็กน้อย เป็นๆ หายๆ อาจเกิดจาก- เป็นอาการปวดในช่วงก่อนการมีประจำเดือนมา- เป็นอาการปวดในช่วงวันไข่ตก แต่ก็จะปวดอยู่เพียง 1 วัน- การมีท้องผูก- การตั้งครรภ์- มีมดลูกอักเสบ หรืออุ้งเชิงกรานอักเสบ แต่อาการปวดจะเป็นค่อนข้างมาก และมีตกขาวที่ผิดปกติร่วม คือตกขาวปริมาณมาก มีกลิ่นเหม็น มีสีเขียวเหลืองคล้ายหนอง เป็นต้น- กระเพาะปัสสาวะอักเสบ แต่ก็จะมีอาการปัสสาวะที่ผิดปกติร่วม- มีซีสต์หรือเนื้องอกที่มดลูกหรือรังไข่ แต่มักมีประจำเดือนที่ผิดปกติร่วมด้วย หรือมีปวดท้องมากขณะมีประจำเดือนหากมีอาการขาดประจำเดือนอยู่ ก็ควรตรวจหาการตั้งครรภ์ดูด้วย แต่หากไม่ได้มีอาการขาดประจำเดือน และอยู่ในช่วงใกล้วันที่ประจำเดือนจะมา ก็อาจเป็นอาการก่อนการมีประจำเดือนมาได้ แต่หากไม่ใช่ แต่อาการปวดเป็นเพียงเล็กน้อย ก็อาจสังเกตอาการไปก่อนค่ะ หากอาการปวดเป็นมากขึ้นเรื่อยๆ จึงค่อยไปพบแพทย์เพื่อตรวจค่ะสำหรับตกขาวที่มีสีใส หากไม่ได้มีกลิ่นเหม็น ไม่มีแสบหรือคันช่องคลอด ก็ไม่น่าผิดปกติอะไรค่ะ